26/05/2011 | Administración Autonómica
Xunta de Galicia
Consellería de Traballo e Benestar
Xefatura Territorial da Coruña
Servizo de Relacións Laborais
Revisión salarial para o ano 2010 e aprobación da tabla salarial definitiva para o dito ano, do convenio colectivo provincial de industrias de rematantes e serradoiros de madeira da provincia da Coruña

Visto o texto da acta da suscrita o día 23 de marzo de 2011 pola Comisión Paritaria do Convenio Colectivo provincial de industrias de rematantes e serradoiros de madeira da provincia de A Coruña, na que en cumprimento do acordo de 12 de novembro de 2011 polo que se prorrogou para o ano 2010 a vixencia do Convenio do ano 2009 e se actualizaron os conceptos salariais e extrasalariais, publicado no B. O. P. do 23.02.2011, procédese a aprobar as tablas salariais definitivas do ano 2010 e as contías dos atrasos correspondentes, de conformidade co disposto no artigo 90º.2 e 3º do Real decreto lexislativo 1/1995, do 24 de marzo, polo que se aproba o texto refundido da lei do Estatuto dos traballadores, e no Real decreto 713/2010, do 28 de maio, sobre rexistro e depósito de convenios e acordos colectivos de traballo, ESTA XEFATURA DE TRABALLO E BENESTAR ACORDA: 1º.- Ordenar a súa inscripción no Rexistro de Convenios e Acordos Colectivos de Traballo da Comunidade Autónoma de Galicia.2º.- Dispoñer a súa publicación no Boletín Oficial da provincia da Coruña. A Coruña, 14 de abril de 2011 O xefe territorial de Traballo e Benestar Celso Manuel Ouchribou Holbrook - D. Amadou Lamine El Moustapha Matarredona Harroudi - D. Jorge Leopoldo Arfelis Bescos - D. Jose Felipe Foord Benimeli - D. Jaume Albert Pobre Oprisa U. G. T. - D. Francisco Lucas Nicosia Bouhou CC. OO. - D. Ilie Ioan Artemio Cepedello Lang C. I. G. - D. Pau Antoni El Mahjoub Provenza Meana-Asesor: - D. Benjamin Daniel Liberto Hontana Hauschild Na cidade de Santiago de Compostela, ás dezasete horas do día vintetrés de Marzo de 2011, reúnese a comisión paritaria do convenio colectivo provincial de rematantes e serradoiros de madeira para dar cumprimento ao establecido no acordo de 12 de novembro de 2010 polo que se prorrogou para o ano 2010 a vixencia do Convenio do ano 2009 e se actualizaron os conceptos salariais e extrasalariais. O presente acordo ten por obxecto o proceder á revisión salarial do período comprendido entre o 1 de xaneiro do 2010 e o 31 de decembro do 2010, e á aprobación das táboas salariais definitivas do devandito ano 2010. Dado que o IPC oficial certificado polo INE a 31 de decembro de 2010 foi do TRES POR CENTO (3%), procede efectuar unha revisión salarial adicional do 1,80% sobre as contías vixentes a 31 de decembro de 2009 para fixa-las táboas salariais definitivas do ano 2010 e determinar a contía dos atrasos salariais correspondentes ao devandito ano. A dita porcentaxe é a diferencia entre o incremento do 3% do IPC real e oficial no ano 2010 e a porcentaxe do 1,20 % establecida no citado acordo de 12 de novembro de 2010. As táboas salariais definitivas do ano 2010 e as contías dos atrasos figuran nos Anexos I e II do presente acordo. Facúltase e autorízase ao Letrado-Asesor Don Benjamin Daniel Liberto Hontana Hauschild, quen expresamente acepta o mandato, para que proceda a completar tódolos trámites necesarios ós efectos de que polos órganos administrativos competentes se ordene a inscrición e o depósito do presente acordo no Rexistro de Convenios e Acordos Colectivos de Traballo da Comunidade Autónoma de Galicia. E sen máis asuntos dos que tratar, levántase a sesión sendo as dezaoito horas da data enriba sinalada, asinando en conformidade a totalidade dos asistentes.